Шануючы памяць Калі мы гаворым пра вайну, то часцей за ўсё ўспамінаем Вялікую Айчынную як беспрэцэдэнтны прыклад мужнасці і гераізму ўсяго народа нашай у той час яшчэ адзінай вялікай краіны. Аднак, калі зазірнуць глыбей у гісторыю, то стане зразумела: гэта не адзіная вайна, якая пракацілася болем і смерцю праз нашу шматпакутную зямлю. Адной з іх з’яўляецца Першая сусветная, памяць аб ахвярах якой і сёння захоўваецца ў вёсцы Тэўлі, дзе пахаваны 180 салдатаў рускай арміі, загінуўшых у гэтых мясцінах у далёкім 1915 годзе. Нядаўна ў рамках суботніка “Зялёная вясна” і акцыі “Манументы перамогі” Кобрынскага УМГ ААТ “Газпрам трансгаз Беларусь” на мемарыяле была праведзена грунтоўная рэканструкцыя.